02010X0612(02) — SK — 07.01.2012 — 001.001

Tento text slúži výlučne ako dokumentačný nástroj a nemá žiadny právny účinok. Inštitúcie Únie nenesú nijakú zodpovednosť za jeho obsah. Autentické verzie príslušných aktov vrátane ich preambúl sú tie, ktoré boli uverejnené v Úradnom vestníku Európskej únie a ktoré sú dostupné na portáli EUR-Lex. Tieto úradné znenia sú priamo dostupné prostredníctvom odkazov v tomto dokumente

Zmenené a doplnené:









▼B

Predpis č. 23 Európskej hospodárskej komisie Organizácie Spojených národov (EHK OSN) – Jednotné ustanovenia o typovom schvaľovaní spätných svietidiel motorových vozidiel a ich prípojných vozidiel

Obsahuje celý platný text vrátane:

doplnku 15 k pôvodnému zneniu predpisu – dátum nadobudnutia účinnosti: 15. október 2008.

OBSAH PREDPIS 0. Rozsah pôsobnosti 1. Vymedzenie pojmov 2. Žiadosť o typové schválenie 3. Označenia 4. Typové schválenie 5. Všeobecné špecifikácie 6. Intenzita vyžarovaného svetla 7. Skúšobný postup 8. Farba vyžarovaného svetla 9. Zhoda výroby 10. Sankcie v prípade nezhody výroby 11. Definitívne zastavenie výroby 12. Názvy a adresy technických služieb zodpovedných za vykonávanie schvaľovacích skúšok a názvy a adresy správnych orgánov ▼M1 PRÍLOHY Príloha 1 – Oznámenie týkajúce sa udelenia alebo rozšírenia alebo zamietnutia alebo odňatia typového schválenia alebo definitívneho zastavenia výroby typu spätného svietidla podľa predpisu č. 23 Príloha 2 – Príklady usporiadania schvaľovacích značiek Príloha 3 – Fotometrické merania Príloha 4 – Minimálne požiadavky na postupy kontroly zhody výroby Príloha 5 – Minimálne požiadavky na odoberanie vzoriek inšpektorom ▼B

0. ROZSAH PÔSOBNOSTI

Tento predpis sa vzťahuje na spätné svietidlá vozidiel kategórií M, N, O a T ( 1 ).

1. VYMEDZENIE POJMOV

Na účely tohto predpisu:

1.1. „spätné svietidlo“ je svietidlo vozidla určené na osvetlenie cesty za vozidlom a na upozornenie ostatných užívateľov cesty, že vozidlo cúva alebo že bude cúvať.

1.2. Definície uvedené v predpise č. 48 a jeho sériách zmien platných v čase podania žiadosti o typové schválenie sa vzťahujú na tento predpis;

1.3. „spätné svietidlá rôznych typov“ sú svietidlá, ktoré sa navzájom líšia v takých základných znakoch ako: a) obchodný názov alebo značka; b) charakteristiky optického systému (úrovne svietivosti, uhly rozloženia svetla, kategória žiarovky, modul svetelného zdroja atď.). Zmena farby žiarovky alebo farba akéhokoľvek filtra nepredstavuje zmenu typu.

1.4. Odkazy uvedené v tomto predpise na štandardnú (etalónovú) žiarovku, resp. žiarovky a na predpis č. 37 sú odkazmi na predpis č. 37 a jeho sériu zmien platných v čase podania žiadosti o typové schválenie.

2. ŽIADOSŤ O TYPOVÉ SCHVÁLENIE

2.1. Žiadosť o typové schválenie predkladá držiteľ obchodného názvu alebo obchodnej značky alebo jeho riadne splnomocnený zástupca.

Ak si to žiadateľ želá, spresní sa, či sa zariadenie môže namontovať na vozidlo s rôznymi sklonmi referenčnej osi voči referenčným rovinám vozidla a zemi, alebo sa môže otáčať okolo svojej referenčnej osi; tieto rôzne podmienky montáže musia byť uvedené v formulári oznámenia.

2.2. Pre každý typ spätného svietidla musia byť k žiadosti pripojené:

2.2.1. v trojitom vyhotovení výkresy, dostatočne podrobné na rozpoznanie typu spätného svietidla a udávajúce geometrickú polohu, v ktorých sa môže spätné svietidlo montovať na vozidlo, os pozorovania pre skúšky (horizontálny uhol H = 0, vertikálny uhol V = 0), ktorá sa použije ako referenčná os, a bod, ktorý je nutné považovať za referenčný stred pre príslušné skúšky. Výkresy musia vo vzťahu ku kružnici schvaľovacej značky udávať miesto určené pre schvaľovacie číslo a pre doplnkový symbol;

2.2.2. stručný technický opis udávajúci najmä s výnimkou svietidiel s nevymeniteľnými zdrojmi svetla: a) kategóriu alebo kategórie predpísanej žiarovky, resp. žiaroviek; kategóriou žiarovky musí byť jedna z kategórií uvedených v predpise č. 37 a jeho sérii zmien platných v čase podania žiadosti o typové schválenie a/alebo b) špecifický identifikačný kód modulu svetelného zdroja;

2.2.3. dve vzorky. Ak zariadenia nie sú identické, ale sú symetrické a vhodné na montáž jedna na ľavú a druhá na pravú stranu vozidla, môžu byť obidve dodané vzorky identické a vhodné na montáž buď iba na pravú, alebo len na ľavú stranu vozidla.

3. OZNAČENIA

Vzorky typu spätného svietidla predložené na schválenie musia:

3.1. byť označené obchodným názvom alebo obchodnou značkou žiadateľa; toto označenie musí byť jasne čitateľné a nezmazateľné;

3.2. mať s výnimkou svietidiel s nevymeniteľnými svetelnými zdrojmi jasne čitateľné a nezmazateľné označenie, ktoré udáva: a) kategóriu alebo kategórie predpísanej žiarovky, resp. žiaroviek a/alebo b) špecifický identifikačný kód modulu svetelného zdroja;

3.3. ak je to potrebné v záujme zabránenia chybnej montáže spätného svietidla na vozidlo, musia byť označené slovom „TOP“ umiestneným horizontálne na najvrchnejšej časti svietiacej plochy;

3.4. poskytovať dostatočný priestor na schvaľovaciu značku a doplnkové symboly predpísané ďalej v bode 4.3; tento priestor musí byť vyznačený na výkresoch uvedených v bode 2.2.1;

3.5. v prípade svietidiel s nevymeniteľnými zdrojmi svetla alebo modulu(-ov) svetelného zdroja musia byť tieto svietidlá označené menovitým napätím alebo rozsahom napätia a menovitým výkonom;

3.6. v prípade svietidiel s modulom, resp. modulmi svetelného zdroja musia byť na tomto module, resp. moduloch vyznačené tieto údaje: 3.6.1. obchodný názov alebo obchodná značka žiadateľa; toto označenie musí byť jasne čitateľné a nezmazateľné; 3.6.2. špecifický identifikačný kód modulu; toto označenie musí byť jasne čitateľné a nezmazateľné. Uvedený špecifický identifikačný kód sa začína písmenami „MD“ pre „MODUL“, za ktorými nasleduje schvaľovacia značka bez kruhu predpísaného v bode 4.3.1.1, a v prípade, že je použitých viacero rozličných modulov svetelného zdroja, nasledujú doplnkové symboly, príp. znaky; tento špecifický identifikačný kód je znázornený aj na výkresoch uvedených v bode 2.2.1. Schvaľovacia značka nemusí byť rovnaká, ako je na svietidle, na ktorom sa modul použije, obidve označenia však musia byť od toho istého žiadateľa; 3.6.3. označenie menovitého napätia a menovitého výkonu.

4. TYPOVÉ SCHVÁLENIE

4.1. Ak obidve vzorky typu spätného svietidla vyhovujú požiadavkám tohto predpisu, udeľuje sa typové schválenie.

4.2. Každému schválenému typu sa prideľuje schvaľovacie číslo. Tá istá zmluvná strana nesmie to isté číslo prideliť inému typu spätného svietidla, na ktorý sa vzťahuje tento predpis. Oznámenie o udelení alebo rozšírení, alebo zamietnutí, alebo odňatí typového schválenia, alebo o definitívnom zastavení výroby typu spätného svietidla podľa tohto predpisu sa stranám dohody z roku 1958, ktoré uplatňujú tento predpis, oznamuje prostredníctvom formulára, ktorého vzor je uvedený v prílohe 1 k tomuto predpisu.

4.3. Každé spätné svietidlo zodpovedajúce typu schválenému podľa tohto predpisu musí mať na mieste uvedenom v bode 3.4 okrem značky a údajov predpísaných v bodoch 3.1, 3.2 a 3.3 alebo 3.5 vyznačenú: 4.3.1. medzinárodnú schvaľovaciu značku, ktorá pozostáva: 4.3.1.1. z písmena „E“ v kruhu, za ktorým nasleduje rozlišovacie číslo štátu, ktorý udelil typové schválenie, ( 2 ) a 4.3.1.2. zo schvaľovacieho čísla; 4.3.2. doplnkový symbol pozostávajúci zo spojených písmen „A“ a „R“, ako je uvedené v prílohe 2 k tomuto predpisu. 4.3.3. Prvé dve číslice, ktoré označujú v schvaľovacom čísle poslednú sériu zmien tohto predpisu, môžu byť vyznačené v blízkosti doplnkového symbolu „AR“. 4.3.4. Na svietidlách, ktorých uhly viditeľnosti sú asymetrické vzhľadom na referenčnú os v horizontálnom smere, šípka smeruje na stranu, na ktorej sú fotometrické špecifikácie splnené po uhol 45° H.

4.4. Nezávislé svietidlá Ak rôzne typy svietidiel spĺňajúce požiadavky niekoľkých predpisov používajú rovnaké vonkajšie rozptylové sklá s rovnakou alebo odlišnou farbou, môže sa pripevniť jediná medzinárodná schvaľovacia značka pozostávajúca z písmena „E“ v kruhu, za ktorým nasleduje rozlišovacie číslo štátu, ktorý udelil schválenie a schvaľovacie číslo. Táto schvaľovacia značka sa môže umiestniť kdekoľvek na svietidle za predpokladu, že: 4.4.1. je viditeľná po montáži svietidiel; 4.4.2. sa musí vyznačiť identifikačný symbol a v prípade potreby aj predpísaná šípka pre každé svietidlo prislúchajúce každému predpisu, podľa ktorého bolo schválenie udelené, spolu so zodpovedajúcou sériou zmien zahŕňajúcou posledné závažné technické zmeny predpisu v čase vydania schválenia;. 4.4.3. veľkosť symbolov na jedinej schvaľovacej značke nesmie byť menšia ako minimálna veľkosť pre najmenšiu z jednotlivých značiek požadovaná predpisom, podľa ktorého bolo schválenie udelené; 4.4.4. na telese svietidla musí byť priestor opísaný v bode 3.4 s označením schvaľovacej značky skutočnej(-ých) funkcie(-í); 4.4.5. vzor E v prílohe 2 k tomuto predpisu uvádza príklady schvaľovacej značky s uvedenými doplnkovými symbolmi.

4.5. Ak sú dve alebo viac svietidiel súčasťou rovnakej jednotky zoskupených, združených alebo zlúčených svietidiel, typové schválenie sa udeľuje len vtedy, ak každé z týchto svietidiel spĺňa požiadavky tohto alebo iného predpisu. Svietidlá, ktoré nespĺňajú ani jeden z predpisov, nesmú byť súčasťou takejto jednotky zoskupených, združených alebo zlúčených svietidiel. 4.5.1. Pokiaľ zoskupené, združené alebo zlúčené svietidlá spĺňajú požiadavky niekoľkých predpisov, môže sa použiť jediná medzinárodná schvaľovacia značka pozostávajúca z písmena „E“ v kruhu, za ktorým nasleduje rozlišovacie číslo krajiny, ktorá typové schválenie udelila, ďalej zo schvaľovacieho čísla a v prípade potreby aj z predpísanej šípky. Táto schvaľovacia značka môže byť umiestnená kdekoľvek na svietidlách, ktoré sú zoskupené, združené alebo zlúčené, za podmienok, že: 4.5.1.1. je viditeľná po montáži svietidiel; 4.5.1.2. žiadny diel zoskupených, kombinovaných alebo zlúčených svietidiel, ktorý prepúšťa svetlo, nemožno odstrániť bez súčasného odstránenia schvaľovacej značky. 4.5.2. Identifikačný symbol pre každé svietidlo prislúchajúce každému predpisu, podľa ktorého bolo schválenie udelené, spolu so zodpovedajúcou sériou zmien zahŕňajúcou posledné závažné technické zmeny predpisu v čase vydania schválenia sa musí vyznačiť: 4.5.2.1. buď na príslušnej ploche vyžarujúcej svetlo; 4.5.2.2. alebo v skupine tak, aby každé zo zoskupených, združených alebo zlúčených svietidiel mohlo byť jasne identifikované (pozri tri možné príklady uvedené v prílohe 2). 4.5.3. Veľkosť symbolov na jedinej schvaľovacej značke nesmie byť menšia ako minimálna veľkosť pre najmenšiu z jednotlivých značiek požadovaná predpisom, podľa ktorého sa schválenie udelilo. 4.5.4. Každému schválenému typu sa prideľuje schvaľovacie číslo. Tá istá zmluvná strana nemôže prideliť to isté číslo inému typu zoskupených, združených alebo zlúčených svietidiel, na ktoré sa vzťahuje tento predpis.

4.6. Značka a symbol uvedené v bodoch 4.3.1 a 4.3.2 musia byť nezmazateľné a jasne čitateľné aj po namontovaní spätného svietidla na vozidlo.

4.7. V prílohe 2 sú uvedené príklady schvaľovacích značiek pre jedno svietidlo (obrázok 1) a pre zoskupené, združené alebo zlúčené svietidlá (obrázok 2) spolu so všetkými doplnkovými symbolmi, ktoré sú uvedené vyššie, v ktorých sú spojené písmená A a R.

5. VŠEOBECNÉ ŠPECIFIKÁCIE

5.1. Každá vzorka má spĺňať špecifikácie stanovené v ďalej uvedených bodoch.

5.2. Spätné svietidlá sa musia konštruovať a vyrábať tak, aby v bežných podmienkach používania napriek vibráciám, ktorým môžu byť vystavené, bola zabezpečená ich uspokojivá funkcia a aby si zachovali vlastnosti predpísané týmto predpisom.

5.3. V prípade modulov svetelného zdroja sa musí skontrolovať, že:

5.3.1. konštrukcia modulu, resp. modulov svetelného zdroja musí byť taká: a) aby bolo možné každý modul svetelného zdroja namontovať iba v jednej vopred určenej a správnej polohe a odmontovať iba s použitím náradia; b) aby v prípade, že sa v puzdre zariadenia použije viac ako jeden modul svetelného zdroja, nebolo možné v tom istom puzdre zameniť moduly svetelného zdroja s rôznymi vlastnosťami.

5.3.2. Modul, resp. moduly svetelného zdroja musia byť odolné voči nepovolenej manipulácii.

▼M1

5.3.3. Modul zdroja svetla musí byť konštruovaný tak, že bez ohľadu na použitie nástroja(-ov), nebude možné ho mechanicky zameniť s iným vymeniteľným homologizovaným zdrojom svetla.

▼B

5.4. V prípade vymeniteľnej žiarovky, resp. žiaroviek:

5.4.1. sa môže použiť akákoľvek kategória alebo kategórie žiaroviek schválených podľa predpisu č. 37 za predpokladu, že v predpise č. 37 a jeho sérii zmien platných v čase podania žiadosti o typové schválenie nie je uvedené žiadne obmedzenie týkajúce sa ich použitia;

5.4.2. konštrukcia zariadenia musí byť taká, aby sa žiarovka mohla pripevniť len v správnej polohe;

5.4.3. objímka žiarovky musí spĺňať charakteristiky stanovené v publikácii IEC 60061. Platia údaje o objímke uvedené v údajovom liste zodpovedajúcom použitej kategórii žiarovky.

6. INTENZITA VYŽAROVANÉHO SVETLA

6.1. Intenzita svetla vyžarovaného každou z oboch vzoriek nesmie byť menšia ako najnižšie hodnoty ani väčšia ako najvyššie hodnoty stanovené nižšie a musí sa merať vo vzťahu k referenčnej osi v ďalej uvedených smeroch (vyjadrených v stupňoch uhla zvieraného s referenčnou osou).

6.2. Intenzita v smere referenčnej osi nesmie byť nižšia ako 80 cd.

6.3. Intenzita svetla vyžarovaného do všetkých smerov, z ktorých možno svetlo vidieť, nesmie prekročiť:

300 cd v smere horizontálnej roviny alebo nad ňou

a v smeroch pod horizontálnou rovinou:

600 cd medzi h-h a 5° D a 8 000 cd pod 5° D.

6.4. Vo všetkých iných smeroch merania uvedených v prílohe 3 k tomuto predpisu nesmie byť svetelná intenzita nižšia ako minimum stanovené v tejto prílohe.

Ak sa však má spätné svietidlo inštalovať na vozidlo výlučne iba ako časť dvojice zariadení, fotometrická intenzita môže byť overená iba po uhol 30°, vnútri ktorého musí byť zabezpečená fotometrická hodnota najmenej 25 cd.

Táto podmienka musí byť jasne vysvetlená v žiadosti o typové schválenie a príslušných dokumentoch (pozri bod 2 tohto predpisu).

Okrem toho v prípade, že sa typové schválenie udelí na základe uvedenej podmienky, stanovisko v bode 11. Poznámky k formuláru oznámenia (pozri prílohu 1 k tomuto predpisu) bude informovať, že zariadenie sa má montovať len vo dvojici.

6.5. V prípade samostatného svietidla obsahujúceho viac ako jeden svetelný zdroj musí svietidlo dosahovať minimálnu intenzitu vyžadovanú pri výpadku ktoréhokoľvek iného svetelného zdroja a pri žiarení všetkých svetelných zdrojov nesmie byť prekročená maximálna intenzita. Skupina svetelných zdrojov prepojených tak, že výpadok ktoréhokoľvek z nich spôsobí zastavenie vyžarovania svetla všetkých svietidiel, sa považuje za jeden svetelný zdroj.

7. SKÚŠOBNÝ POSTUP

7.1. Všetky fotometrické a kolorimetrické merania sa vykonávajú:

7.1.1. v prípade svietidla s vymeniteľným svetelným zdrojom, ak nie je napájané elektronickým zariadením na reguláciu svetelného zdroja, s bezfarebnou štandardnou žiarovkou kategórie predpísanej pre zariadenie, napájanou napätím potrebným na vyžarovanie referenčného svetelného toku požadovaného pre danú kategóriu žiarovky;

7.1.2. v prípade svietidla vybaveného nevymeniteľnými svetelnými zdrojmi (žiarovky a iné) pri 6,75 V, 13,5 V alebo 28,0 V;

7.1.3. v prípade systému, ktorý je vybavený elektronickým zariadením na reguláciu svetelného zdroja, ktorý je súčasťou svietidla ( 3 ), napätím na vstupných svorkách svietidla stanoveným výrobcom, alebo ak to nie je vyznačené, pri 6,75 V, 13,5 V alebo 28,0 V;

7.1.4. v prípade systému, ktorý je vybavený elektronickým zariadením na reguláciu svetelného zdroja, ktorý nie je súčasťou svietidla, napätím stanoveným výrobcom a použitým na vstupných svorkách svietidla.

7.2. Technická služba od výrobcu požaduje elektronické zariadenie na reguláciu svetelného zdroja potrebné na napájanie svetelného zdroja a príslušných funkcií.

7.3. Napätie, ktoré sa má použiť na svietidle, sa uvádza vo formulári oznámenia stanovenom v prílohe 1 k tomuto predpisu.

7.4. Pre akékoľvek svietidlo okrem tých, ktoré sú vybavené žiarovkami, svetelná intenzita nameraná po jednej minúte a po 30 minútach prevádzky musí spĺňať požiadavky na minimálnu a maximálnu intenzitu. Rozloženie svetelnej intenzity po jednej minúte prevádzky sa môže vypočítať z rozloženia svetelnej intenzity po 30 minútach prevádzky, pričom sa v každom skúšobnom bode použije pomer svetelných intenzít nameraný v HV po jednej minúte a po 30 minútach prevádzky.

7.5. Musia sa stanoviť hranice viditeľnej svietiacej plochy v smere referenčnej osi signalizačného svetelného zariadenia.

▼M1

8. FARBA VYŽAROVANÉHO SVETLA

Farba vyžarovaného svetla vo vnútri poľa mriežky rozloženia svetla definovaného v bode 2 prílohy 3 musí byť biela. Na overenie týchto kolorimetrických charakteristík sa uplatňuje skúšobný postup opísaný v bode 7 tohto predpisu. Mimo tohto poľa sa nesmú pozorovať žiadne ostré zmeny svetla.

V prípade svietidiel vybavených nevymeniteľnými svetelnými zdrojmi (žiarovky a iné) sa však kolorimetrické charakteristiky overujú so svetelnými zdrojmi nachádzajúcimi sa vo svietidle v súlade s príslušnými ustanoveniami bodu 7.1 tohto predpisu.

▼B

9. ZHODA VÝROBY

Zhoda výrobných postupov musí vyhovovať postupom stanoveným v dohode, doplnku 2 (E/EHK/324/Trans/505/Rev.2), a nasledujúcimm požiadavkám:

9.1. Svietidlá typovo schválené podľa tohto predpisu musia byť vyrobené tak, aby zodpovedali typu schválenému na základe splnenia požiadaviek stanovených v bodoch 6 a 8.

▼M1

9.2. Musia byť splnené minimálne požiadavky na postupy kontroly zhody výroby stanovené ďalej v prílohe 4 k tomuto predpisu.

9.3. Minimálne požiadavky na odoberanie vzoriek inšpektorom stanovené ďalej v prílohe 5 k tomuto predpisu musia byť splnené.

▼B

9.4. Orgán, ktorý typové schválenie udelil, môže kedykoľvek overiť metódy kontroly zhody výroby používané v každom výrobnom závode. Bežná frekvencia týchto kontrol musí byť každé dva roky.

10. SANKCIE ZA NEZHODU VÝROBY

10.1. Schválenie udelené vzhľadom na typ spätného svietidla podľa tohto predpisu môže byť odňaté, ak nie sú splnené predtým uvedené požiadavky alebo ak spätné svietidlo označené podľa ustanovení v bodoch 4.3.1 a 4.3.2 nie je zhodné so schváleným typom.

10.2. Ak zmluvná strana dohody, ktorá uplatňuje tento predpis, odníme typové schválenie, ktoré predtým udelila, bezodkladne o tom informuje ostatné zmluvné strany uplatňujúce tento predpis prostredníctvom formulára oznámenia, ktorý zodpovedá vzoru uvedenému v prílohe 1 k tomuto predpisu.

11. DEFINITÍVNE ZASTAVENIE VÝROBY

Ak držiteľ schválenia definitívne zastaví výrobu typu spätného svietidla schváleného v súlade s týmto predpisom, informuje o tom orgán, ktorý schválenie udelil. Po prijatí príslušného oznámenia tento orgán o tom informuje ostatné strany dohody z roku 1958, ktoré uplatňujú tento predpis, prostredníctvom formulára oznámenia, ktorý zodpovedá vzoru uvedenému v prílohe 1 k tomuto predpisu.

12. NÁZVY A ADRESY TECHNICKÝCH SLUŽIEB ZODPOVEDNÝCH ZA VYKONÁVANIE SCHVAĽOVACÍCH SKÚŠOK A NÁZVY A ADRESY SPRÁVNYCH ORGÁNOV

Strany dohody z roku 1958, ktoré uplatňujú tento predpis, oznamujú sekretariátu Organizácie Spojených národov názvy a adresy technických služieb zodpovedných za vykonávanie schvaľovacích skúšok a názvy a adresy správnych orgánov, ktoré udeľujú typové schválenie a ktorým sa zasielajú formuláre osvedčení o udelení alebo rozšírení, alebo zamietnutí, alebo odňatí schválenia, alebo o definitívnom zastavení výroby vydané v iných krajinách.









PRÍLOHA 1

OZNÁMENIE

[maximálny formát: A 4 (210 × 297 mm)]









PRÍLOHA 2

PRÍKLADY USPORIADANIA SCHVAĽOVACÍCH ZNAČIEK

Obrázok 1

Označenie jednotlivých svietidiel

VZOR A

a = 8 mm min.

Zariadenie s uvedenou schvaľovacou značkou je spätným svietidlom schváleným v Holandsku (E4) podľa predpisu č. 23 pod schvaľovacím číslom 221. Schvaľovacie číslo udáva, že schválenie bolo udelené na základe požiadaviek predpisu č. 23 v jeho pôvodnom znení, prípadne v znení doplnkov 1 a/alebo 2. Šípka označuje stranu, na ktorej sú požadované fotometrické špecifikácie splnené až do uhla 45° H.

Pozn.: Schvaľovacie číslo a doplnkový symbol sa umiestňujú v blízkosti kruhu, a to buď nad, alebo pod písmeno „E“ alebo vpravo či vľavo od tohto písmena. Číslice schvaľovacieho čísla sa nachádzajú na tej istej strane písmena „E“ a sú otočené tým istým smerom. Aby sa predišlo akejkoľvek zámene s inými symbolmi, je potrebné vyhnúť sa používaniu rímskych číslic ako schvaľovacích čísel.

Obrázok 2

Zjednodušené značenie zoskupených, združených alebo zlúčených svietidiel

(Vodorovné a zvislé čiary znázorňujú tvar zariadenia na svetelnú signalizáciu. Nie sú súčasťou schvaľovacej značky)

VZOR B

VZOR C

VZOR D

Pozn.: Uvedené tri príklady schvaľovacích značiek, vzory B, C a D, predstavujú tri možné varianty označenia svetelného zariadenia, kde sú dve alebo viaceré svietidlá súčasťou tej istej jednotky zoskupených, združených alebo zlúčených svietidiel. Táto schvaľovacia značka udáva, že zariadenie bolo schválené v Holandsku (E4) pod schvaľovacím číslom 3333 a že pozostáva:

z odrazového skla triedy I A, schváleného podľa predpisu č. 3 v znení série zmien a doplnení 02;

zo zadného smerového svietidla kategórie 2a, schváleného podľa predpisu č. 6 v znení série zmien a doplnení 01;

z červeného zadného obrysového svietidla (R), schváleného podľa predpisu č. 7 v znení série zmien a doplnení 01;

zo zadného hmlového svietidla (F), schváleného podľa predpisu č. 38 v jeho pôvodnom znení;

zo spätného svietidla (AR), schváleného podľa predpisu č. 23 v jeho pôvodnom znení;

z brzdového svietidla s dvoma úrovňami osvetlenia (S2), schváleného podľa predpisu č. 7 v znení série zmien a doplnení 01.

VZOR E

Označenie nezávislých svietidiel

Uvedený príklad zodpovedá označeniu rozptylových skiel určených pre rôzne typy svietidiel. Schvaľovacie značky udávajú, že zariadenie bolo schválené v Španielsku (E9) pod schvaľovacím číslom 1432 a že pozostáva:

zo zadného hmlového svietidla (F), schváleného podľa predpisu č. 38 v jeho pôvodnom znení;

zo zadného smerového svietidla kategórie 2a, schváleného podľa predpisu č. 6 v znení série zmien a doplnení 01;

zo spätného svietidla (AR), schváleného podľa predpisu č. 23 v jeho pôvodnom znení;

z červeného zadného obrysového (bočného) svietidla (R), schváleného podľa predpisu č. 7 v znení série zmien a doplnení 02;

z brzdového svietidla s jednou úrovňou osvetlenia (S1), schváleného podľa predpisu č. 7 v znení série zmien a doplnení 02.

Obrázok 3

Moduly svetelného zdroja

Modul svetelného zdroja s uvedeným identifikačným kódom bol spolu so svietidlom schválený v Taliansku (E3) pod schvaľovacím číslom 17325.









PRÍLOHA 3

FOTOMETRICKÉ MERANIA

1. Metódy merania

1.1. Pri fotometrických meraniach sa vhodnou clonou zabráni rozptýleným odrazom.

1.2. V prípade, že sú výsledky meraní spochybnené, merania sa vykonajú tak, aby boli splnené tieto požiadavky:

1.2.1. meracia vzdialenosť musí byť taká, aby bolo možné využiť zákon o nepriamej úmernosti vo vzťahu k štvorcu vzdialenosti;

1.2.2. meracie zariadenie musí byť také, aby uhol protiľahlý k prijímateľovi, pozorovaný z referenčného stredu svetla, bol v rozmedzí od 10′ a 1°;

1.2.3. požiadavka na svietivosť v príslušnom smere pozorovania sa považuje za splnenú, ak sa dosiahne v smere neodchyľujúcom sa viac než o jednu štvrtinu stupňa od smeru pozorovania.

1.3. V prípade, že svietidlo môže byť namontované na vozidle vo viac ako jednej polohe alebo v rozsahu rôznych polôh, fotometrické merania sa musia opakovať pre každú polohu alebo krajné polohy v rozsahu referenčnej osi špecifikovanej výrobcom.

2. Meracie body vyjadrené v stupňoch uhla voči referenčnej osi a hodnoty minimálnych svietivostí vyžarovaného svetla VRCH = Minimálne svietivosti v cd. 2.1. Smer H = 0° a V = 0° zodpovedá referenčnej osi. Na vozidle je horizontálny, rovnobežný so strednou pozdĺžnou rovinou vozidla a orientovaný v požadovanom smere viditeľnosti. Prechádza referenčným stredom. Hodnoty uvedené v tabuľke udávajú pre rôzne smery merania minimálnu svietivosť v cd. 2.2. Ak sa pri vizuálnej kontrole svietidla zistia podstatné miestne zmeny svietivosti, musí sa preveriť, že žiadna svietivosť meraná medzi dvoma vyššie uvedenými predpísanými smermi merania nie je menšia než 50 % z nižšej z obidvoch minimálnych svietivostí stanovených pre tieto dva smery merania.

3. Fotometrické meranie svietidiel vybavených niekoľkými svetelnými zdrojmi Fotometrické vlastnosti sa kontrolujú: 3.1. Ak ide o nevymeniteľné svetelné zdroje (žiarovky a iné): ak sú svetelné zdroje súčasťou svietidla, v súlade s príslušnými ustanoveniami bodu 7.1 tohto predpisu. 3.2. Ak ide o vymeniteľné žiarovky: ak je svietidlo vybavené žiarovkami pri napätí 6,75 V, 13,5 V alebo 28,0 V, musia sa upraviť hodnoty produkovanej svietivosti. Opravný faktor je pomer medzi referenčným svetelným tokom a strednou hodnotou svetelného toku zistenou pri použitých napätiach (6,75 V, 13,5 V alebo 28,0 V). Skutočné svetelné toky každej použitej žiarovky sa nesmú líšiť o viac než ± 5 % od strednej hodnoty. Ako alternatíva sa môže použiť štandardná žiarovka postupne v každej jednotlivej polohe, v činnosti pri jej referenčnom svetelnom toku a jednotlivé merania v každej polohe sa sčítajú.









▼M1

PRÍLOHA 4

▼B

MINIMÁLNE POŽIADAVKY NA KONTROLNÉ POSTUPY ZHODY VÝROBY

1. VŠEOBECNÉ

1.1. Požiadavky na zhodu sa považujú za splnené z mechanického a geometrického hľadiska, ak rozdiely neprekračujú nevyhnutné výrobné odchýlky v rámci požiadaviek tohto predpisu.

1.2. Vzhľadom na fotometrické vlastnosti zhoda sériovo vyrábaných svietidiel nie je sporná, ak sa pri skúške fotometrických vlastností ktoréhokoľvek náhodne vybraného svietidla v súlade s bodom 7 tohto predpisu:

1.2.1. žiadna nameraná hodnota neodchýli o viac než 20 % od hodnôt predpísaných v tomto predpise.

1.2.2. Ak v prípade svietidla vybaveného vymeniteľným svetelným zdrojom výsledky skúšky opísanej vyššie nespĺňajú požiadavky, skúšky na svietidlách sa musia opakovať s použitím inej štandardnej žiarovky.

1.3. Chromatické súradnice musia byť splnené, keď sa skúša v podmienkach stanovených v bode 7 tohto predpisu.

2. MINIMÁLNE POŽIADAVKY NA OVERENIE ZHODY VÝROBCOM

Pre každý typ svietidla musí držiteľ schvaľovacej značky vykonať v primeraných intervaloch aspoň nasledujúce skúšky. Skúšky sa vykonávajú v súlade s ustanoveniami tohto predpisu.

Ak sa v prípade nejakej vzorky preukáže nezhoda vzhľadom na daný typ skúšky, musia sa odobrať a skúšať ďalšie vzorky. Výrobca musí podniknúť kroky na zabezpečenie zhody príslušnej výroby.

2.1. Charakter skúšok

Skúšky zhody uvedené v tomto predpise musia zahŕňať fotometrické a kolorimetrické charakteristiky.

2.2. Metódy použité v skúškach

2.2.1. Skúšky sa vo všeobecnosti vykonávajú podľa metód stanovených v tomto predpise.

2.2.2. V každej skúške zhody, ktorú vykoná výrobca, možno so súhlasom príslušného orgánu zodpovedného za schvaľovacie skúšky použiť rovnocenné metódy. Výrobca je zodpovedný za preukázanie, že použité metódy sú rovnocenné s metódami stanovenými v tomto predpise.

2.2.3. Uplatňovanie bodov 2.2.1 a 2.2.2 vyžaduje pravidelnú kalibráciu skúšobnej aparatúry a jej uvedenie do súvisu s meraniami, ktoré vykonal príslušný orgán.

2.2.4. Vo všetkých prípadoch sú referenčnými metódami metódy uvedené v tomto predpise, a to najmä na účely úradného overovania a odoberania vzoriek.

2.3. Charakter odoberania vzoriek

Vzorky svietidiel sa náhodne vyberú z homogénnej výrobnej série. Homogénna výrobná séria znamená sadu svietidiel rovnakého typu určeného podľa výrobných metód výrobcu.

Hodnotenie zahŕňa vo všeobecnosti sériovú výrobu z jednotlivých závodov. Výrobca však môže zoskupiť záznamy týkajúce sa toho istého typu z niekoľkých závodov za predpokladu, že tieto závody pracujú na základe rovnakého systému kvality a riadenia kvality.

2.4. Namerané a zaznamenané fotometrické vlastnosti

Vzorka svietidla sa podrobuje fotometrickým meraniam minimálnych hodnôt v bodoch uvedených v prílohe 3 a predpísaných chromatických súradníc.

▼M1

2.5. Kritériá prijateľnosti

Výrobca je zodpovedný za vypracovanie štatistickej štúdie o výsledkoch skúšok a po dohode s príslušným orgánom za definovanie kritérií prijateľnosti svojich výrobkov tak, aby boli splnené špecifikácie stanovené na účely overenia zhody výrobkov v bode 9.1 tohto predpisu.

Kritériá prijateľnosti musia byť také, aby pri úrovni spoľahlivosti 95 % bola minimálna pravdepodobnosť úspešného absolvovania náhodnej kontroly v súlade s prílohou 5 (prvý odber) 0,95.









PRÍLOHA 5

▼B

MINIMÁLNE POŽIADAVKY NA ODOBERANIE VZORIEK INŠPEKTOROM

1. VŠEOBECNÉ

1.1. Požiadavky na zhodu sa považujú za splnené z mechanického a geometrického hľadiska, ak rozdiely neprekračujú nevyhnutné výrobné odchýlky v rámci požiadaviek tohto predpisu.

1.2. Vzhľadom na fotometrické vlastnosti zhoda sériovo vyrábaných svietidiel nie je sporná, ak sa pri skúške fotometrických vlastností ktoréhokoľvek náhodne vybraného svietidla v súlade s bodom 7 tohto predpisu:

1.2.1. žiadna nameraná hodnota neodchýli o viac než 20 % od hodnôt predpísaných v tomto predpise.

1.2.2. Ak v prípade svietidla vybaveného vymeniteľným svetelným zdrojom výsledky skúšky opísanej vyššie nespĺňajú požiadavky, skúšky na svietidlách sa musia opakovať s použitím inej štandardnej žiarovky.

1.2.3. Svietidlá so zjavnými chybami sa neberú do úvahy.

1.3. Chromatické súradnice musia byť splnené, keď sa skúša v podmienkach stanovených v bode 7 tohto predpisu.

2. PRVÉ ODOBERANIE VZORIEK

V prvom odoberaní vzoriek sa náhodne vyberú štyri svietidlá. Prvá vzorka pozostávajúca z dvoch svietidiel sa označí A, druhá vzorka sa označí B.

2.1. Zhoda nie je sporná

2.1.1. Zhoda sériovo vyrábaných svetiel nie je sporná, ak pri dodržaní postupu odoberania vzoriek znázorneného na obrázku 1 tejto prílohy sú odchýlky nameraných hodnôt svietidiel v nepriaznivých smeroch:

2.1.1.1. vzorka A



A1: jedno svietidlo 0 percent jedno svietidlo maximálne 20 percent A2: obidve svietidlá viac ako 0 percent ale maximálne 20 percent prejdite na vzorku B

2.1.1.2. vzorka B



B1: obidve svietidlá 0 percent

2.1.2. alebo ak sa splnia podmienky v bode 1.2.2 pre vzorku A.

2.2. Zhoda je sporná

2.2.1. Zhoda sériovo vyrábaných svietidiel je sporná – a od výrobcu sa žiada, aby svoju výrobu prispôsobil požiadavkám (uvedenie do súladu) –, ak pri dodržaní postupu odoberania vzoriek znázorneného na obrázku 1 tejto prílohy sú odchýlky nameraných hodnôt svietidiel:

2.2.1.1. vzorka A



A3: jedno svietidlo maximálne 20 percent jedno svietidlo viac ako 20 percent ale maximálne 30 percent

2.2.1.2. vzorka B



B2: v prípade A2 jedno svietidlo viac ako 0 percent ale maximálne 20 percent jedno svietidlo maximálne 20 percent B3: v prípade A2 jedno svietidlo 0 percent jedno svietidlo viac ako 20 percent ale maximálne 30 percent

2.2.2. alebo ak sa podmienky v bode 1.2.2 pre vzorku A nesplnia.

2.3. Odňatie schválenia

Zhoda je sporná a uplatní sa bod 10, ak pri dodržaní postupu odoberania vzoriek znázorneného na obrázku 1 tejto prílohy sú odchýlky nameraných hodnôt svetiel:

2.3.1. vzorka A



A4: jedno svietidlo maximálne 20 percent jedno svietidlo viac ako 30 percent A5: obidve svietidlá viac ako 20 percent

2.3.2. vzorka B



B4: v prípade A2 jedno svietidlo viac ako 0 percent ale maximálne 20 percent jedno svietidlo viac ako 20 percent B5: v prípade A2 obidve svietidlá viac ako 20 percent B6: v prípade A2 jedno svietidlo 0 percent jedno svietidlo viac ako 30 percent

2.3.3. alebo ak sa nesplnia podmienky v bode 1.2.2 pre vzorky A a B.

3. OPAKOVANÉ ODOBERANIE VZORIEK

V prípadoch A3, B2 a B3 je potrebné do dvoch mesiacov po oznámení vykonať opakované odobratie vzoriek, pričom sa zo skladu vyberie tretia vzorka C dvoch svietidiel a štvrtá vzorka D dvoch svietidiel, ktoré boli vyrobené po uvedení do súladu.

3.1. Zhoda nie je sporná

3.1.1. Zhoda sériovo vyrábaných svietidiel nie je sporná, ak pri dodržaní postupu odoberania vzoriek znázorneného na obrázku 1 tejto prílohy sú odchýlky nameraných hodnôt svietidiel:

3.1.1.1. vzorka C



C1: jedno svietidlo 0 percent jedno svietidlo maximálne 20 percent C2: obidve svietidlá viac ako 0 percent ale maximálne 20 percent prejdite na vzorku D

3.1.1.2. vzorka D



D1: v prípade C2 obidve svietidlá 0 percent

3.1.2. alebo ak sa splnia podmienky v bode 1.2.2 pre vzorku C.

3.2. Zhoda je sporná

3.2.1. Zhoda sériovo vyrábaných svietidiel je sporná – a od výrobcu sa žiada, aby svoju výrobu prispôsobil požiadavkám (uvedenie do súladu) –, ak pri dodržaní postupu odoberania vzoriek znázorneného na obrázku 1 tejto prílohy sú odchýlky nameraných hodnôt svietidiel:

3.2.1.1. vzorka D



D2: v prípade C2 jedno svietidlo viac ako 0 percent ale maximálne 20 percent jedno svietidlo maximálne 20 percent

3.2.1.2. alebo ak sa nesplnia podmienky v bode 1.2.2 pre vzorku C.

3.3. Odňatie schválenia

Zhoda je sporná a uplatní sa bod 10, ak pri dodržaní postupu odoberania vzoriek znázorneného na obrázku 1 tejto prílohy sú odchýlky nameraných hodnôt svetiel:

3.3.1. vzorka C



C3: jedno svietidlo maximálne 20 percent jedno svietidlo viac ako 20 percent C4: obidve svietidlá viac ako 20 percent

3.3.2. vzorka D



D3: v prípade C2 jedno svietidlo 0 alebo viac ako 0 percent jedno svietidlo viac ako 20 percent

3.3.3. alebo ak sa nesplnia podmienky v bode 1.2.2 pre vzorky C a D.

Obrázok 1